Изпълнителна агенция по горите, 

на основание чл. 14 от Наредбата за провеждане на конкурсите и подбора при мобилност на държавни служители и Заповед № ЗАП-01178-28.10.2026 г.
ОБЯВЯВА КОНКУРС
за длъжността „Главен юрисконсулт“ в отдел „Правни дейности“, дирекция „Правно -административни дейности“
1. Минималните и специфични изисквания, предвидени в нормативните актове за заемане на конкурсната длъжност:
1.1. длъжностно ниво: 6;

1.2. наименование на длъжностно ниво: Експертно ниво 2;

1.3. образование – висше;
1.4. образователно-квалификационна степен – магистър;
1.5. професионално направление – право с придобита юридическа правоспособност;
1.6. професионален опит – 3 години или присъден минимален ранг – III-ти младши. 
2. Начин на провеждане на конкурса:

· решаване на тест за познания от професионалната област на конкурсната длъжност и такива, свързани с устройството и функциите на администрацията;

· интервю.
3. Необходими документи за кандидатстване:

3.1. Заявление за участие в конкурса, съгласно приложение № 3 към чл. 17, ал. 2 от Наредбата за провеждане на конкурсите и подбора при мобилност за държавни служители (НПКПМДС).
3.2. Декларация по чл. 17, ал. 3, т. 1 от Наредбата за провеждане на конкурсите и подбора при мобилност на държавните служители  – по образец.

3.3. Копия на документи за придобита образователно-квалификационна степен и за допълнителни квалификации; дипломи, издадени в чужбина следва да бъдат признати по реда на Наредбата за държавните изисквания за признаване на придобито висше образование и завършени периоди на обучение в чуждестранни висши училища, приета с Постановление № 168 на Министерския съвет от 2000 г., обн., ДВ, бр. 69 от 2000 г., и се представят в легализиран превод на български език Забележка: Ако дипломата на кандидата за придобито в Република България образование е вписана в Регистъра на завършилите студенти и докторанти (регистърът съдържа данни само за завършилите след 1 януари 2012 г.), в заявлението се посочват номер, дата и издател на дипломата, а ако документът за признаване на придобито в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като в тези случаи копие на диплома не се прилага.

3.4. Копия от документи, които удостоверяват продължителността на професионалния опит: трудова книжка, осигурителна книжка, служебна книжка, документи за извършване на дейност в чужбина (в случай, че кандидатът има подобен професионален опит), както и други допълнителни документи, удостоверяващи област, в която е придобит (длъжностна характеристика, граждански договор и др.) или за придобит ранг като държавен служител (при наличие).

4. Срок и място за подаване на документи:
Заявлението за участие в конкурса и приложените към него документи се подават в 10-дневен срок от публикуване на обявата:

-  лично или чрез пълномощник в деловодството на Изпълнителна агенция по горите - ет. 5, стая 512 или гише № 4 в Приемната на Министерство на земеделието и храните с адрес: гр. София, бул. „Христо Ботев“ № 55 всеки работен ден от 09:00 до 17:30 часа;

-  по електронен път на електронна поща: iag@iag.bg, като в този случай заявлението за участие в конкурса и декларацията по чл. 17, ал. 3, т. 1 от НПКПМДС, следва да бъдат подписани от кандидата с електронен подпис.

Kандидатите лично или чрез пълномощника се уведомяват от служителите, които са определени да приемат документите, за пречките за назначаване, посочени в  чл. 7, ал. 2 от ЗДСл. На кандидатите се предоставя длъжностна характеристика за конкурсната длъжност. При подаване на документите по електронен път информацията за пречките за назначаване и длъжностната характеристика се изпращат на кандидата по електронната поща.

5. Общодостъпно място, на което ще се обявяват списъците или други съобщения във връзка с конкурса:

Списъците на допуснатите и недопуснатите до конкурса кандидати и други съобщения във връзка с конкурса ще се публикуват на електронната страница на ИАГ: www.iag.bg .
6. Кратко описание на длъжността:

Оказване на правна помощ на ИАГ при провеждане на държавната политика в областта на горското и ловното стопанство в съответствие с действащото законодателство, в това число дейностите свързани с процеса по изготвяне на нормативни актове. Упражняване контрол по законосъобразността на актовете и действията на ИАГ, нейните структури и специализирани териториални звена. Процесуално представителство.
7. Граници (от-до) на заплатата, определена за длъжността от 620,20 евро до 1838,00 евро, съгласно Наредбата за заплатите на служителите от държавната администрация (НЗСДА). 

При определяне на индивидуалния размер на основната заплата на спечелилия конкурса кандидат се отчитат нивото на заеманата длъжност и изискванията за нейното заемане, и квалификацията и професионалния опит на кандидата, съгласно нормативните актове, определящи формирането на възнаграждението и вътрешните правила, прилагани в администрацията на ИАГ.

8. На основание чл. 14, ал. 4 от Наредбата за провеждане на конкурсите и подбора при мобилност на държавни служители български граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.
9. Брой работни места, за които е обявен конкурс за длъжността: 1 работно място.

Срок за подаване на документи от 05.11.2026  г. до 17:30 часа на 16.11.2026 г. вкл.
